SET ปิดเช้าร่วง 15 จุด ตามตปท. วิตกสงครามการค้าสหรัฐฯ-จีนต่อเนื่อง
SET ปิดเช้าร่วง 15 จุด ตามตปท. วิตกสงครามการค้าสหรัฐฯ-จีนต่อเนื่อง โดยดัชนีปิดเช้าปิดที่ระดับ 1,635.06 จุด ลดลง 14.93 จุด หรือ 0.90% มูลค่าการซื้อขาย 2.16 หมื่นลบ.
11 ธ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (11 ธ.ค.61) ที่ระดับ 1,635.06 จุด ลดลง 14.93 จุด หรือ 0.90% มูลค่าการซื้อขาย 2.16 หมื่นลบ.
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ย่อตัวลงมา หลังจากที่ตลาดหุ้นในภูมิภาคเอเชียเมื่อวานนี้ปรับตัวลงไปพอควร โดยมีประเด็นหลักจากปัจจัยนอกประเทศ ในเรื่องของสงครามการค้าระหว่างสหรัฐฯ และจีน ซึ่งต่างก็เฝ้าจับตาดู ทั้งนี้เป็นผลสืบเนื่องมาจากการจับกุมผู้บริหารของบริษัท หัวเว่ย ทำให้ขณะนี้คนมองกันว่าไม่น่าจะจบง่าย อย่างไรก็ดีเช้านี้ตลาดภูมิภาคเคลื่อนไหวทั้งในแดนบวก-ลบ
ขณะที่ปัจจัยในประเทศในประเด็นการเมืองดูเป็นปัจจัยบวกต่อตลาดฯ แม้ว่าปีหน้าถึงจะเริ่มกิจกรรมการเมืองได้ เพียงแต่ประเด็นนี้มีแรงดันให้กับตลาดฯไม่เพียงพอ
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังติดลบ และวอลุ่มเทรดก็ยังบางอยู่ พร้อมให้แนวรับ 1,635 จุด ส่วนแนวต้าน 1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP   มูลค่าการซื้อขาย 1,526.03 ล้านบาท ปิดที่  131.50 บาท  ลดลง 3.50 บาท
PTT   มูลค่าการซื้อขาย 1,516.06 ล้านบาท ปิดที่ 49.25 บาท  ลดลง 0.25 บาท
CPALL    มูลค่าการซื้อขาย 1,207.61 ล้านบาท ปิดที่ 70.75 บาท  ลดลง 0.75 บาท
KBANK   มูลค่าการซื้อขาย 939.99 ล้านบาท ปิดที่ 190.50 บาท  ลดลง 2 บาท
PTTGC   มูลค่าการซื้อขาย 877.51 ล้านบาท ปิดที่ 79 บาท  ลดลง 0.25 บาท